очаква да продължи да се развива с бързи темпове (142). Потреблението е продължило да нараства до РП въпреки факта, че втората част от периода (т.е. първата половина на 2020 г.) съвпада с първите месеци на смущенията, свързани с пандемията от COVID-19. Констатациите от разследването показват, че пандемията, която започна през последните месеци на РП, и свързаните с нея превантивни мерки са забавили растежа, но като цяло не са възпрепятствали нарастването на потреблението на продукта, предмет на разследването, в Съюза през разследвания период. Пазарът за собствено потребление се състои от използването на кабели от оптични влакна в предложени от дружествата решения за свързаност, включително кабели, снабдени с части за свързване; обемът му, който е много малък като дял от общия пазар, отбеляза спад от 12 % през разглеждания период.
 4.6. Внос от засегнатата държава
 4.6.1. Обем и пазарен дял на вноса от засегнатата държава
 (427)
 Обемът на вноса от Китай беше установен въз основа на информацията, предоставена пряко от китайските производители износители в съответствие със съображение 47. Тя беше много представителна, тъй като обемът на вноса през РП е представлявал 89 % от общия внос, деклариран от китайските производители износители при изготвяне на извадката в началото на разследването. Така се изчисли, че общият внос е бил с 11 % повече от количествата, декларирани в съответствие със съображение 47.
 (428)
 Вносът от други трети държави беше изчислен, следвайки подхода, описан в съображение 48, при което се определи вносът на разглеждания продукт в килограми, и беше преобразуван в km кабел, като се използват точните коефициенти на преобразуване, декларирани от китайските производители износители в отговорите им на допълнителното искане за информация, посочено в съображение 47.
 (429)
 Пазарният дял на вноса беше установен въз основа на обема на вноса в сравнение с обема на потреблението на свободния пазар, посочен в таблица 2.
 (430)
 Вносът от засегнатата държава се е променял, както следва:
 Таблица 3
 Обем и пазарен дял на вноса
 2017 г.
 2018 г.
 2019 г.
 РП
 Обем на вноса от засегнатата държава (km кабел)
 189 479
 354 167
 434 754
 498 335
 Индекс
 100
 187
 229
 263
 Пазарен дял (%)
 14,8 %
 23,0 %
 26,3 %
 28,3 %
 Индекс
 100
 155
 177
 191
 Източник: оказалите съдействие производители износители, Евростат, митническите органи в ЕС.
 (431)
 На фона на значителен китайски свръхкапацитет (оценен като повече от два пъти по-голям от целия пазар на ЕС въз основа на анализ на пазара, осигурен от жалбоподателите (143)) вносът от засегнатата държава се е увеличил от около 190 000 km кабел на около 500 000 km кабел през разглеждания период, което представлява много бърз ръст от над два пъти и половина. Това увеличение от 163 % е повече от четири пъти по-голямо от увеличението на потреблението, което подчертава мащаба на проникването на китайския внос на този пазар.
 (432)
 В резултат на това пазарният дял на този внос се е увеличил от 14,8 % на 28,3 % през разглеждания период, което представлява значително увеличение от 91 %. Следва да се отбележи, че обемът на китайския внос е отбелязвал увеличение през всяка